<classify> Rais John Magufuli ameagiza kiasi cha Shilingi bilioni 50 kitumike kulipa wakulima 1,800 wenye korosho zaidi kilo 1,500 kila mmoja ambao bado hawajalipwa.Rais Magufuli ameyasema hayo alipozungumza na wananchi na vingozi mbalimbali wa serikali kabla ya kuweka jiwe la msingi kwa ajili ya mradi wa upanuzi wa uwanja wa ndege mkoani Mtwara.Rais Magufuli ameongeza kwamba kama fedha hizo hazitatosha zitaongezwa nyingine ili kila mkulima apate stahiki yake.Vilevile, Rais Magufuli ameeleza kuwa katika orodha ya wakulima ambao wanaidai serikali fedha zao za korosho, yamepatikana majina 780 ya watu ambao hawana mashamba wala mkorosho lakini wanadai wana kilo zaidi ya 1,500.Hata hivyo, Rais ametangaza kuwasamehe watu hao 780 na kuwataka wajitokeze hadharani na kukiri makosa yao. Uwanja wa ndege wa Mtwara utaongezwa urefu wa njia ya kurukia ndege kutoka mita 2,258 hadi mita 2,800 na upana mita 30 hadi mita 45.Nia ya serikali kupanua uwanja huu ni pamoja na kuboresha miundombinu yake ambayo kwa sasa ni chakavu sana na haiwezi kuvutia wawekezaji, pamoja na kuzidi kulikuza shirika la ndege la taifa ambalo kwa sasa lina ndege nane zinazofanya safari zake maeneo mbalimbali nchini na nje ya nchi, aliongeza.  <topic>: KITAIFA 